Mór Város Önkormányzatának

23/2006. (IX.5.) számú rendelete

Mór város helyi építési szabályzatáról

Mór Város Képviselőtestülete a helyi önkormányzatokról szóló 1990. évi LXV. törvény 16.§-ában, valamint az épített környezet alakításáról és védelméről szóló 1997. évi LXXVIII. törvény (a továbbiakban Étv) 6.§-ában kapott felhatalmazás alapján - az Országos Településrendezési és Építési Követelményekről szóló 253/1997. (XII. 20.) Kormányrendeletre (a továbbiakban OTÉK) valamint a 76/2006. (VIII.30.) számú határozattal elfogadott településszerkezeti tervre figyelemmel- az alábbi rendeletet alkotja:

I. FEJEZET

Általános előírások

1. §

(1) A rendelet hatálya Mór város közigazgatási területére terjed ki.

(2) A rendelet hatálya alá tartozó területen területet felhasználni, telket alakítani, építési és bontási tevékenységet folytatni, épület, építmény rendeltetését megváltoztatni, valamint ilyen célra hatósági engedélyt adni - az általános érvényű jogszabályok mellett - e rendelet előírásainak és a szabályozási terveknek (tervező: Virányi Építész Stúdió KFT 2006. május, jsz.: 17/2005) megfelelően szabad.

(3) A rendeletben nem szabályozott esetekben az OTÉK előírásait kell figyelembe venni.

(4) A szabályozási tervek kötelezően figyelembe veendő elemei:

-a külterületi és a belterületi határvonal

-a szabályozási vonalak

-a területfelhasználási módok és határok

-az övezeti és építési övezeti határok, jelek

-az övezeti és építési övezeti előírások

-az építési határvonalak

-a védett természeti és művi értékek

-a sajátos jogintézmények

-az infrastruktúra hálózatok és létesítmények területigényes elemei

-a szabályozási terv készítési kötelezettség (SZTK)

-az elvi építési engedélyterv készítési kötelezettség (EÉTK)

-az elvi telekalakítási kötelezettség (ETATK)

-a telekalakítási terv készítési kötelezettség (TATK)

-a kertépítészeti terv készítési kötelezettség (KÉTK)

(5) A kötelező erejű szabályozási elemek – a helyi védelem alatt álló művi értékeket tartalmazó 2. sz. melléklet és a sajátos jogintézmények kivételével - csak a rendezési terv módosításával, a jogszabályokban előírt egyeztetések lefolytatásával változtathatók, képviselőtestületi jóváhagyással. A helyi védelem alatt álló művi értékek listája – külön építészeti szakvélemény alapján – valamint a sajátos jogintézmények a rendezési terv módosítása nélkül, külön önkormányzati rendelettel módosíthatók. Az egyéb, irányadó elemek változtatása – a szükséges szakhatósági egyeztetések lefolytatásával és a települési főépítész szakvéleménye kikérésével – hatósági engedélyezési eljárás keretében történhet.

(6) A szabályozási terv készítési kötelezettséggel érintett területre – a fejlesztési szándék konkréttá válásakor – külön szabályozási terv  és – szükség esetén – helyi építési szabályzat készítendő.

(7) Az elvi építési engedélyterv készítésének kötelezettségével érintett ingatlanokon, konkrét beruházási szándék esetén – az építési hatóság települési főépítészi szakvélemény kikérésével hozott egyedi döntése alapján – az ingatlan egészére készített, a teljes várható fejlesztést bemutató – beépítési követelményeket tisztázó – beépítési terv szintű elvi építési engedélytervben kell a beépítés funkcionális elrendezését, építészeti karakterét és műszaki feltételeit konkrétan meghatározni. Ennek részeként ki kell dolgozni a tereprendezés, közmű- és útépítés valamint a környezetvédelem műszaki paramétereit is. A megvalósítás több ütemben, szakaszosan is történhet. E területeken az engedélyezési eljáráshoz a települési főépítész szakvéleményét is be kell szerezni.

(8) Az elvi telekalakítási terv készítési kötelezettséggel érintett területekre esetén – az építési hatóság települési főépítészi szakvélemény kikérésével hozott egyedi döntése alapján – telekfelosztás, telekhatár-rendezés esetén az engedélyezési feltételek előzetes tisztázása céljából elvi telekalakítási tervet kell készíteni, illetve elvi telekalakítási engedélyt kell kérni. Az elvi telekalakítási tervben – az érintett ingatlan egészére vonatkozóan – dokumentálni kell a településrendezési (telekterület, beépítési mód és %, elő-, oldal- és hátsókert mérete), a közlekedési (úttal való megközelítés, parkoló-igény kielégítése) és műszaki (tűztávolság biztosítása, önálló közműcsatlakozások, tartószerkezeti önállóság, stb.) követelmények és előírások betartását, megvalósíthatóságát. Az építési hatóság a szabályozási terveken jelölteken túl is előírhat elvi telekalakítási terv készítési kötelezettséget.

(9) Szaktervező által tervezett kertépítészeti tervet kell készíteni a "kertépítészeti terv készítési kötelezettség" -gel érintett területre. A kertépítészeti terv az építési engedélyezési terv melléklete, illetve annak részét képezi. Használatbavételi, illetve üzembehelyezési engedély csak akkor adható ki, ha a terv szerinti növényanyag elültetésre került.

(10) Az építési határvonallal határolt területsávból „kilógó” épületrészek, illetve azon kívül eső meglévő épületek megtarthatók, felújíthatók, de nem bővíthetők, illetve új épületek nem létesíthetők.

(11) Az épületeket, építményeket úgy kell elhelyezni és kialakítani, hogy azok együttesen feleljenek meg a településrendezési, a környezet-, a táj-, a természet-és az építészeti-érték védelmi követelményeknek, valamint az illeszkedés szabályainak.

(12) A telekalakítások és építések engedélyezése során meg kell őrizni a meglévő településstruktúrát, beépítési módot, a jellegzetes épülettömegeket és tetőformát, valamint figyelembe kell venni az illeszkedés szabályait. Nyeles telek kialakítása nem engedélyezhető.

2. §

(1) A termőtalaj védelme érdekében az építmények termőföldön (kül- és belterületen) történő építésügyi hatósági engedélyezése során érvényre kell juttatni azt, hogy az elhelyezés a környező területen a talajvédő gazdálkodás feltételeit ne rontsa. A kivitelezés és az üzemeltetés során biztosítani kell, hogy a környezeti hatások az érintett termőföld minőségében ne okozzanak kárt. Földmunkák végzésekor a talaj termőréteg-védelmének érdekében a felső humuszos termőréteg megóvásáról gondoskodni kell.

(2) A település belterületén a nem megváltoztatható kőzettér mérnökgeológiai adottságai miatt mindenütt biztosítani kell az eróziótól mentes felszíni vízelvezetést, és csak olyan területrészeken alakíthatók ki építmények, épületek, ahol a talajvíz helyzete és annak időszakos változásai nem befolyásolhatják azok állagát.

(3) Mivel a település igazgatási területén a hatásviselő kőzettér erózióra érzékeny, azokon a területrészeken, ahol felhagyott bányafal, feltöltött bányaudvar, rendezetlen állapotú bevágás, időszakos vagy állandó vízjelentkezés található minden esetben, egyéb területeken a bruttó 500 m2 nagyságrendet meghaladó építési szándék esetében a beépítést, illetve az építési engedélyezési eljárást megelőzően olyan talajmechanikai szakvélemény készítendő, mely tisztázza a geotechnikai, mérnökgeológiai és vízföldtani jellemzőket, értékelően feltárja az építésföldtani adottságokat és folyamatokat, az építés egyedi feltételeit, valamint a tervezett területfelhasználás várható hatásait is. Az épületek tervezése során alkalmazkodni kell a morfológiai adottságokhoz és a földtani felépítéshez, mivel felhagyott bányafal vagy nyitott kőzetfal peremvonalával nem lehet azonos helyzetű az építési vonal. Az épületeket úgy kell kialakítani, hogy a felszíni vízelvezetés a meglévő és a kialakuló épített környezet védelme érdekében maradéktalanul megvalósuljon.

(4) A szabályozási terveken csúszásveszélyes területként lehatárolt területeken minden építési szándék esetében a beépítést illetve az építési engedélyezési eljárást megelőzően olyan talajmechanikai szakvélemény készítendő, mely tisztázza a geotechnikai, mérnökgeológiai és vízföldtani jellemzőket, értékelően feltárja az építésföldtani adottságokat és folyamatokat, az építés egyedi feltételeit, valamint a tervezett területfelhasználás várható hatásait is. Az épületeket úgy kell kialakítani, hogy a felszíni vízelvezetés a meglévő és a kialakuló épített környezet védelme érdekében maradéktalanul megvalósuljon.

(5) A Magyar Geológiai Szolgálat Közép-dunántúli Területi Hivatalát szakhatóságként be kell vonni az engedélyezési eljárásokba, az alábbi esetekben: 


-meredek, csúszás- vagy omlásveszélyes területek beépítésénél


-az 5 m-nél nagyobb szabad magasságú földet megtámasztó építményeknél


-a 3 m-nél nagyobb földvastagságot érintő tereprendezéssel járó építkezések esetén (feltöltés, bevágás),


-a 4 beépített szintnél magasabb, vagy 7 méternél nagyobb fesztávú tartószerkezeteket tartalmazó, előregyártott vagy vázas tartószerkezetű épületeknél


-a felsoroltakon túlmenően azon esetekben, amikor a lakosság, a tervező vagy az építési hatóság kedvezőtlen, az altalajjal összefüggő jelenségeket észlel.

(6) A Veszprémi Bányakapitányságot az engedélyezési eljárásba szakhatóságként be kell vonni –a külön jogszabályban1 meghatározott talaj kivételével – az ásványi nyersanyag-kitermeléssel járó építési, tereprendezési, vízrendezési tevékenységek engedélyezése során, ha a kitermelt ásványi nyersanyag a kitermelés helyéről elszállításra, illetve nem a kitermeléssel érintett területen deponálásra kerül, és ennek során üzletszerűen hasznosul, értékesül.

(7) A 300 m2-nél nagyobb alapterületű föld alatti tárolótérrel (pince) érintett területen, illetve nyilvántartott ásványvagyon előfordulást érintő külterületi építmény építése vagy bővítése esetén a vonatkozó jogszabály2 szerint a területileg illetékes bányakapitányság érdekelt szakhatóságnak tekintendő az építési engedélyezési eljárásokban.

(8) Ásványi nyersanyag kitermelésével járó tevékenység (bányászat, tereprendezés, egyes építési tevékenységek, vízrendezés) csak érvényes bányászati illetve külön jogszabály alapján kiadott hatósági engedély birtokában végezhető. Ezen tevékenységek végzéséhez a Bányakapitányság engedélye, illetve más hatóság engedélye esetén a Bányakapitányság szakhatósági állásfoglalása szükséges.

(9) Külterületen az illetékes tájvédelmi szakhatóságot és a természetvédelmi kezelőt –a külön jogszabályban3,4 meghatározott esetekben – a művelési ág változtatási, telekalakítási, építési engedélyezési eljárásokba be kell vonni.

(10) A Kulturális Örökségvédelmi Hivatal Székesfehérvári Regionális Irodáját szakhatóságként be kell vonni az engedélyezési eljárásokba


-a műemléki környezeten belüli


-a nyilvántartott régészeti lelőhely területét és a régészeti érdekű területet érintő


telekalakítás és építés esetén.

(11) A HM Honvéd Vezérkar Katonai Tervező Főcsoportfőnökséget a 0176/9 és a 0176/10 hrsz-ú honvédségi ingatlanok 1000 méteres védőtávolságán belül az engedélyezés eljárásokba szakhatóságként be kell vonni.

(12) A települési főépítész szakmai véleményét minden esetben csatolni kell az elvi és a tényleges telekalakítási és építési engedélykérelemhez


-a közterületeken


-az országos és helyi értékvédelmi területeken


-az országos és helyi védelem alatt álló művi értékeken


-a tájképvédelmi övezet által érintett területeken


-az elvi építési engedélyterv készítési kötelezettséggel érintett területeken


-az elvi telekalakítási terv készítési kötelezettséggel érintett területeken


megvalósítani tervezett telekalakítási és építési engedély köteles beruházások előkészítése során, valamint fentieken kívül mindazon esetekben, amikor az engedélyező hatóság ezt előírja. A települési főépítész szakmai véleményét tervtanácsi véleményezés keretében is megadhatja.

(13) Az igazgatási területen a 15 méternél magasabb, állandó jellegű sajátos építményeket és műtárgyakat (távvezeték-tartószerkezet, víztorony, hírközlési létesítmények (torony, antenna), szélkerék, geodéziai jel, siló, terményszárító, kémény, stb.) a környezethez (a domborzati és növényzeti adottságokhoz valamint a művi környezethez) illeszkedően kell elhelyezni. Ezen építmények építési engedély iránti kérelméhez tájesztétikai vizsgálatot és látványtervet kell mellékelni, valamint csatolni kell a települési főépítész és az illetékes tervtanács szakvéleményét is.

3. §

(1) A település területén a hirdető-berendezések, reklámok, cég- és címtáblák elhelyezésével és fenntartásával kapcsolatos szabályokat külön önkormányzati rendelet határozza meg.

(2) Belterületen haszonállat tartására szolgáló épületet és trágyatárolót csak a falusias lakóterületen, a lakóépülettől 10 m-nél távolabb lehet elhelyezni. A kertvárosias lakóterületen haszonállat-tartás céljára szolgáló épület és építmény – a saját célra tartott kisállat (baromfi, nyúl) kivételével – nem létesíthető. A nagyvárosias- és kisvárosias lakóterületen, a vegyes-, a gazdasági és a különleges területeken haszonállat-tartás céljára szolgáló épület és építmény nem létesíthető. Külterületen a haszonállat-tartás épületei az országos előírások alapján, azoknak megfelelően létesíthetők. Az állattartással és az állattartó épületekkel kapcsolatos egyéb szabályokat külön önkormányzati rendelet állapítja meg annak figyelembevételével, hogy a település nitrátérzékeny területen helyezkedik el.

(3) Az új – belterületté váló – beépítésre szánt területeken építési engedély csak a belterületbe vonást és az építési telkek kialakítását követően adható. A belterületbe vonás – a fejlesztési szándékok függvényében – fokozatosan, több ütemben történhet.

II. FEJEZET

Településszerkezet, területfelhasználás

4. §

(1) A település igazgatási területének


a./ beépítésre szánt területei 


aa/ lakóterület, ezen belül



-nagyvárosias lakóterület (Ln)



-kisvárosias lakóterület (Lk)



-kertvárosias lakóterület (Lke)



-falusias lakóterület (Lf)


ab/ vegyes terület, ezen belül



-településközpont vegyes terület (Vt)



-központi vegyes terület (Vk)


ac/ gazdasági terület, ezen belül



-kereskedelmi, szolgáltató gazdasági terület (Gksz)



-egyéb ipari terület (Gip)



-mező- és erdőgazdasági üzemi terület (major, állattartó telep, fűrészüzem, stb. ) (Gip-M)


ad/ különleges terület, ezen belül


-temető, kegyeleti park (Kü-T)


-rekreációs és szabadidő központ (Kü-Re)


-egészségügyi intézmény (kórház) (Kü-E)


-idegenforgalmi fogadóhely (Kü-I)


-sportlőtér (Kü-S)


-borászat (Kü-Bo)


-oktatási központ (Kü-O)


-honvédségi terület (Kü-H)


-bányaterület (Kü-B)


-szennyvíztisztító telep (Kü-Szt)


-hulladékudvar, átrakó és komposztáló telep (Kü-Sz)


b./ beépítésre nem szánt területei


ba/ közlekedési és közműterület, ezen belül:


-közút (KÖu)


-parkoló (KÖp)


-autóbuszpályaudvar (KÖap)


-vasút (KÖk)


bb/ zöldterület, ezen belül


-közpark (Z)


bc/ erdőterület, ezen belül




-védelmi (Ev)



-gazdasági (Eg)


-turisztikai (Et)


bd/ mezőgazdasági terület, ezen belül


-általános mezőgazdasági terület (Má)


-általános mezőgazdasági I. osztályú szőlőkataszteri terület (Má-c1)


-általános mezőgazdasági II. osztályú szőlőkataszteri terület (Má-c2)


-kertes mezőgazdasági terület (Mk)


-kertes mezőgazdasági I. osztályú szőlőkataszteri terület (Mk-c1)


-kertes mezőgazdasági II. osztályú szőlőkataszteri terület (Mk-c2)


be/ vízgazdálkodási terület


-folyó és állóvizek medre és parti sávja (V)

(2)
A beépítésre szánt és a beépítésre nem szánt területek (területfelhasználási egységek), valamint az építési övezetek és az övezetek határvonalait a szabályozási tervek tartalmazzák.

III. FEJEZET

Beépítésre szánt területek

5. §

(1) A beépítésre szánt területeken az új épületeket, építményeket a meglévő, illetve a fokozatosan kialakuló állapothoz igazodóan kell elhelyezni és kialakítani úgy, hogy azok a történeti fejlődés során kialakult telekstruktúrát és helyi építészeti karaktert megőrizzék, illetve a szomszédos telkek beépítését ne akadályozzák, és rendeltetésszerű használatukat ne zavarják, valamint megfeleljenek az illeszkedési szabályoknak.

(2) Az övezeti előírásban meghatározott minimális telekterületnél kisebb, meglévő építési telek is beépíthető, ha az egyéb előírások betarthatók.

(3) A beépítésre szánt területeken az adott építési övezetben megengedett funkciót nem zavaró közműlétesítmények – transzformátor, gáznyomás-szabályozó, szennyvíz-átemelő – számára önálló telek is kialakítható. E telkek és beépítésük paramétereit az engedélyező hatóság az övezeti előírástól eltérően is megállapíthatja. Környezetük kertészeti kialakításának módját és az építményekre vonatkozó építészeti előírásokat – a települési főépítész szakvéleményének kikérésével – ugyancsak az engedélyező hatóság határozza meg.

(4) A telkek beépítéséhez a tervezés során az elő-, oldal- és hátsókert előírásait az engedélyező hatóság a meglévő, illetve a fokozatosan kialakuló állapot figyelembe vételével az alábbi keretek között határozza meg:


-ahol a szabályozási terv jelöli, az építési határvonal illetve az építési hely figyelembe vételével


-az elvi építési engedélyterv készítési kötelezettséggel érintett területeken az elvi építési engedélyterv készítése keretében a települési főépítész szakvéleményének kikérésével


-az országos és helyi értékvédelmi területeken az illetékes szakhatóságok és a települési főépítész szakvéleményének kikérésével.

(5) Az oldalkert méretének meghatározásakor a beépítési mód függvényében kell eljárni az alábbiak szerint:



-kialakult állapot esetén



-az oldalhatáron álló, a szabadon álló és ikres beépítési módnál a meglévő épületek egyedi építési ügyeinek engedélyezési eljárásában az OTÉK 35. és 36.§. előírásánál kisebb oldalkerti és építmények közötti legkisebb távolsági méretek az illetékes tűzoltóság eseti hozzájárulásával tarthatók meg. Új épületek építése esetén az oldalkerti és építmények közötti legkisebb távolsági méretek – maximum 5,5 m építménymagasság mellett – minimum 4 méterig történő csökkentése az illetékes tűzoltóság eseti hozzájárulásával, és csak azon esetekben alkalmazható, ha a meglévő telek szélessége a 14 métert nem éri el. 

-zártsorú (hézagosan zártsorú) beépítési mód esetén az épületek között telepítési távolságot nem kell tartani, de az épületeket tűzfalasan kell kialakítani



-új területek beépítésekor


-oldalhatáron álló, szabadon álló és ikres beépítési módnál az OTÉK 35. és 36.§. előírásai szerint kell eljárni


-zártsorú (hézagosan zártsorú) beépítési módnál az OTÉK 35. és 36.§. előírásai szerint kell eljárni

(6) A hátsókert méretének meghatározásakor


-kialakult állapot esetén a (4) bekezdésben foglaltak, valamint az illetékes tűzoltóság hozzájárulása alapján az adottságokat figyelembe véve az országos előírásoknál kisebb méret is megállapítható



-új területek beépítésekor az OTÉK 35. és 36.§. előírásai szerint kell eljárni

(7) A beépítésre szánt területeken kerítés az alábbiak szerint létesíthető:


-a műemléki környezet területén – a történeti fejlődés során kialakult – környező állapothoz illeszkedően, a meglévő kerítésekkel azonos magassággal, megjelenéssel és anyaggal, illetve azokhoz hasonló módon. Az engedélykérelemhez csatolni kell a települési főépítész szakvéleményét is.


-a helyi értékvédelmi területeken „Az építészeti örökség helyi védelméről” szóló önkormányzati rendelet előírásainak megfelelően. Az engedélykérelemhez csatolni kell a települési főépítész szakvéleményét is.


-a fenti területeken kívül eső beépítésre szánt területeken – a gazdasági területek kivételével – a környező, kialakult állapothoz illeszkedő, 1,8 méter magasságot meg nem haladó, településképi szempontból kedvező megjelenésű kerítések létesíthetők.


-a gazdasági területeken az OTÉK előírásainak megfelelő, a környezethez illeszkedő, településképi szempontból kedvező megjelenésű kerítések létesíthetők.

Nagyvárosias lakóterület

6. §

(1) A lakóterületre vonatkozóan az OTÉK 11.§. előírásait kell alkalmazni azzal az eltéréssel, hogy nem helyezhetők el az OTÉK 11.§. (3) bekezdésben felsorolt létesítmények.

(2) A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)

	Ln1
	K
	40
	15,0
	K

	Ln2
	K
	K
	18,0
	K

	Ln3
	K
	40
	18,0
	K

	Ln4
	K
	40
	18,0
	2500

	Lng
	K
	K
	3,0
	K

	Lng2
	Z
	60
	3,0
	500


(3) A lakóterületen (Ln) 


a.,a beépítési mód a szabályozási terv szerinti lehet


b.,az épületek tömeg- és homlokzatalakítása, anyaghasználata egységes terv szerint, épületenként, utcaképi megfelelőséget igazolva történhet


c.,”magastetőként” csak alacsony hajlásszögű tető építhető


d.,a telken az OTÉK fogalommeghatározásai között definiált melléképítmények helyezhetők el a b, i, j, k, l pontokban meghatározottak kivételével



e.,az elő- oldal-és hátsókert a kialakult állapot szerinti

(4) A lakóterületen a meglévő úszótelkek nagysága és az épületek szintszáma nem növelhető, a meglévő „toldaléképületek” nem bővíthetők, illetve új „toldaléképületek” nem építhetők.

(5) A lakóterületen (Ln) gépkocsitárolók – a garázsterületek (Lng, Lng2) és a lakóépületek fogadószintjének kivételével – csak tömbösítve, terepszint alatt (esetleg támfalgarázsként), illetve a Wekerle u. nyugati oldalán a telekvégek egy részénél alakíthatók ki a tömbtelek területén. A meglévő gépkocsitárolók rendeltetés-változása nem engedélyezhető.

(6) A lakóterületen (Ln) a garázsterület (Lng, Lng2) kivételével



a.,a teljes közműellátás, és



b.,a burkolt út


biztosítandó.

(7) A gépkocsik elhelyezését a lakóépületek fogadószintjén, a garázsterületen, a tömbtelken és a közlekedési és közműterületen – az OTÉK 42.§. (10) és (11) bekezdés előírása szerinti helyi parkolási rendeletben szabályozott módon, a közterület tulajdonosának hozzájárulásával – együttesen kell biztosítani.

(8) A lakóterületen (Ln) a zölddel való fedettség minimum 30 %, a garázsterületen (Lng. Lng2) minimum 0 % kell legyen.

(9) A lakóterületen az e rendelet 29.§. (10) bekezdésben felsorolt tevékenységekhez kapcsolódó létesítmények nem alakíthatók ki.

(10) A lakóterület lehatárolását a belterületek szabályozási terve tartalmazza.

Kisvárosias lakóterület

7. §

(1) A lakóterületre vonatkozóan az OTÉK 12.§. előírásait kell alkalmazni azzal az eltéréssel, hogy nem helyezhetők el az OTÉK 12.§. (3) bekezdésben felsorolt létesítmények.

(2) A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)

	Lk1
	CS
	40
	5,5
	300

	Lk2
	O.SZ
	30
	9,0
	800

	Lk3
	SZ
	30
	9,0
	1200

	Lk4
	SZ
	30
	7,5
	1500

	Lk5
	O.SZ
	30
	9,0
	800

	Lk6
	SZ
	30
	10,5
	1500

	Lk7
	SZ
	40
	7,5
	K

	Lk8
	K
	K
	7,5
	K

	Lk9
	Z
	30
	7,5
	1000

	Lk10
	SZ
	30
	5,5
	500

	Lkg
	K
	K
	3,0
	K

	Lkg2
	Z
	60
	3,0
	500


(3) A lakóterületen (Lk) 


a.,a kialakítható legkisebb telekterület a szabályozási terv szerinti lehet úgy, hogy új lakóterületek kialakításánál – a csoportházas beépítésű területek kivételével – az átlagos telekszélesség 20 méternél kevesebb nem lehet. A már kialakult telekállapotú területeken meglévő telek megosztásakor 16 méternél keskenyebb telek nem alakítható ki


b.,a beépítési mód a szabályozási terv szerinti lehet


c.,az épületek tömeg- és homlokzatalakítása, anyaghasználata a hagyományos építészeti karakterhez igazodó legyen


d.,magastető építése esetén az épületek tetőfedése cserép, betoncserép, a tetőidom jellemző hajlásszöge 30-45o közötti lehet


e.,az építési telken az OTÉK fogalommeghatározásai között definiált melléképítmények helyezhetők el a b, i, j, k, l pontokban meghatározottak kivételével

(4) A lakóterületen (Lk) a garázsterület (Lkg, Lkg2) kivételével 


a.,a teljes közműellátás, és



b.,a burkolt út


biztosítandó.

(5) A gépkocsik elhelyezését a saját telken, a garázsterületen és a közlekedési és közműterületen – az OTÉK 42.§. (10) és (11) bekezdés előírása szerinti helyi parkolási rendeletben szabályozott módon, a közterület tulajdonosának hozzájárulásával – együttesen kell biztosítani.

(6) A lakóterületen (Lk) a zölddel való fedettség minimum 40 %, a garázsterületen (Lkg, Lkg2) minimum 0 % kell legyen.

(7) A lakóterületen az e rendelet 29.§. (10) bekezdésben felsorolt tevékenységekhez kapcsolódó létesítmények nem alakíthatók ki.

(8) A lakóterület lehatárolását a belterületek szabályozási terve tartalmazza.

Kertvárosias lakóterület

8. §

(1) A lakóterületre vonatkozóan az OTÉK 13.§. előírásait kell alkalmazni az alábbi eltérésekkel:



a.,az OTÉK 13§. (1) bekezdés szerinti építménymagasság 7,5 méter helyett a szabályozási terv szerinti lehet


b.,nem helyezhetők el az OTÉK 13.§. (3) bekezdésben felsorolt létesítmények.


c.,az Úttörő utca keleti oldalán lévő Lke13 övezeti jelű terület kivételével, ahol 4 lakásos lakóépületek vannak, legfeljebb 2 lakásos lakóépület helyezhető el egy építési telken.

d.,az Ezerjó utca északkeleti oldalán a LKe9 övezeti jelű területen az épületek csak a meglévők helyén vagy azokkal egybe építve, egy tömbben bővíthetők. 

(2) A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)

	Lke1
	O
	30
	4,5
	300

	Lke2
	O
	30
	4,5
	350

	Lke3
	O
	30
	4,5
	500

	Lke4
	O,SZ
	30
	4,5
	500

	Lke5
	O
	30
	5,5
	500

	Lke6
	O,Z
	30
	5,5
	500

	Lke7
	O
	30
	6,0
	500

	Lke8
	O
	30
	4,5
	600

	Lke9
	O,Z
	30
	4,5
	600

	Lke10
	IKR
	30
	5,5
	600

	Lke11
	O
	30
	5,5
	600

	Lke12
	O
	30
	4,5
	700

	Lke13
	IKR
	30
	5,5
	700

	Lke14
	O
	30
	5,5
	700

	Lke15
	O,SZ
	30
	5,5
	700

	Lke16
	O.Z
	30
	5,5
	700

	Lke17
	O
	30
	5,5
	800

	Lke18
	O,SZ
	30
	5,5
	800

	Lke19
	O
	30
	4,5
	900

	Lke20
	O
	30
	5,5
	900

	Lke21
	O,IKR
	30
	5,5
	900

	Lke22
	O
	30
	6,0
	900

	Lke23
	O
	30
	4,5
	1000

	Lke24
	O,Z
	30
	4,5
	1000

	Lke25
	O
	30
	5,5
	1000

	Lke26
	O,SZ
	30
	5,5
	1000

	Lke27
	O,Z
	30
	5,5
	1000

	Lke28
	O
	30
	6,0
	1000

	Lke29
	O
	25
	5,5
	1200

	Lke30
	SZ
	25
	5,5
	1200

	Lke31
	O
	25
	4,5
	1500

	Lke32
	SZ
	25
	7,5
	2000

	Lke33
	SZ
	15
	6,0
	5000

	Lke34
	SZ
	K
	K
	K

	Lke35
	Z
	30
	4,5
	K

	Lke36
	O,Z
	30
	5,5
	K



Oldalhatáros beépítési mód esetén szabadonálló beépítés is engedélyezhető akkor, ha a szomszédos telek oldalhatáros beépíthetőségét a szabadonálló lakóépület oldalkertjének mérete lehetővé teszi


Az oldalhatáron álló és a zártsorú beépítési mód együttes alkalmazása akkor lehetséges, ha a meglévő, megmaradó épület oldalhatáron álló fala – a zártsorú csatlakozási felületen – nyílás nélküli „tűzfal”. 


A „Z” beépítési mód hézagosan zártsorú beépítési lehetőséget is jelent. (Ez esetben nem kell a telket teljes szélességében beépíteni, de az oldalfalakat tűzfalasan kell kialakítani.)


Kialakult szabadonálló beépítés esetén a szomszédos telek akkor építhető be oldalhatárosan, ha a szabadonálló épület oldalkertjének mérete és a tűztávolság az oldalhatáros beépítésre vonatkozó előírásoknak megfelel.

(3) A lakóterületen 


a.,a kialakítható legkisebb telekterület a szabályozási terv szerinti lehet, úgy hogy új lakóterületek kialakításánál az átlagos telekszélesség 20,0 méternél kevesebb nem lehet. A már kialakult telekállapotú területeken meglévő telek megosztásakor 16 méternél keskenyebb telek nem alakítható ki


b.,a beépítési mód a szabályozási terv szerinti lehet


c.,az épületek tömeg- és homlokzatalakítása, anyaghasználata a hagyományos építészeti karakterhez igazodó legyen


d.,az épületek tetőfedése cserép, betoncserép és bitumenes zsindely (utóbbi a védelem alatt álló területeken és épületeken nem alkalmazható); a tetőidom jellemző hajlásszöge 30-45o közötti lehet. A Deák F. utca mentén és a Rákóczi Ferenc utca menti védett területeken zártsorú beépítési mód esetén az utcafronti épületek jellemzően utcával párhuzamos gerincűre, oldalhatáros beépítési mód esetén az oldalsó telekhatárral párhuzamos gerincűre építendők


e.,az építési telken az OTÉK fogalommeghatározásai között definiált melléképítmények helyezhetők el az i, j, k, l pontokban meghatározottak kivételével

(4) Az övezeti előírástól eltérően, a lakóépületekkel szemközti oldalhatáron, illetve az oldalkertben álló meglévő épületek megtarthatók, felújíthatók, de nem bővíthetők, valamint új épületek nem létesíthetők.

(5) A lakóterületen meglévő – helyi védelem alatt álló – présházak és pincék


-telkén a tömbre vonatkozó övezeti előírás helyett a kialakult állapot szerinti szabályozás érvényes (az övezeti előírás valamennyi elemére)


-az épület rendeltetése csak a szőlőfeldolgozással és a borturizmussal kapcsolatos lehet (kereskedelmi, vendéglátó és szálláshely szolgáltató funkció)


-az épületek tömege nem változtatható meg, de a tetőtér beépíthető (pl. szállásférőhellyel)


-az épületek homlokzatalakításánál az eredeti, hagyományos építészeti karakter megőrzendő, illetve visszaállítandó.

(6) Az Álmos vezér utca nyugati oldalán fekvő 4951/9-12, valamint 4951/13-16 hrsz-ú ingatlanokon a nem főrendeltetésű, de azokat kiszolgáló épületek (garázs, fatároló, szerszámoskamra, stb.) a 4 telek közös hátsó határvonalán egy tömbben kialakítva, egységes építészeti arculattal építhető.

(7) A lakóterületen

-a., a teljes közműellátás, és

-b., a burkolt út

biztosítandó

(8) A saját gépkocsi elhelyezését telken belül kell biztosítani.

(9) A lakóterület építési telkein a zölddel való fedettség minimum 50 % kell legyen.

(10) A kertvárosias lakóterületen nem létesíthető a környezeti hatásvizsgálatról szóló jogszabály5 hatálya alá tartozó, valamint az e rendelet 29.§. (10) bekezdésben felsorolt tevékenységek számára kialakított létesítmény.

(11) A lakóterületek lehatárolását a belterületek szabályozási terve tartalmazza.

Falusias lakóterület

9. §

(1)
A lakóterületre vonatkozóan az OTÉK 14.§. előírásait kell alkalmazni az alábbi eltérésekkel:


a.,az OTÉK 14§. (1) bekezdés szerinti épületmagasság 7,5 méter helyett a szabályozási terv szerinti lehet


b.,nem helyezhetők el az OTÉK 14.§. (2) bekezdés 8. pontjában felsorolt létesítmények.

(2) A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza, az alábbiak szerint:

	Jel
	Beépítési mód
	Beépítési % maximum*
	Építménymag. Maximum (m)
	Telekterület minimum (m2)

	Lf1
	O.SZ
	20
	4,5
	1000

	Lf2
	O,SZ
	20
	4,5
	1500

	Lf3
	O,SZ
	20
	4,5
	2000

	Lf4
	O,SZ
	20
	4,5
	K


*A beépítési százalék megállapításakor a telekterület 2000 m2 feletti része 50 %-ban számítható be. (pl.: 3000 m2-es telken, 2000 m2+(1000 m2/2)=2500 m2
a beépítési százalék megállapításakor figyelembe vehető telekterület 3000 m2-es telek esetén 2500 m2.)


Oldalhatáros beépítési mód esetén szabadonálló beépítés akkor engedélyezhető, ha a szomszédos telek oldalhatáros beépíthetőségét a szabadonálló lakóépület oldalkertjének mérete lehetővé teszi.

A maximális építménymagasságnál nagyobb magasság is engedélyezhető (pl. mezőgazdasági géptároló), ha azt az adott funkcióra vonatkozó előírások indokolttá teszik, továbbá ha az megfelel az OTÉK 36.§.(2) bekezdésben foglalt követelményeknek. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

(3) A lakóterület építési telkein 1-2 egységes, a lakó és/vagy üdülő-pihenő funkciót kielégítő lakóépületek egyaránt építhetők. 

(4)
A lakóterületen


a., a kialakítható legkisebb telekterület a szabályozási terv szerinti lehet, úgy hogy új lakótelek kialakításánál az átlagos telekszélesség 20,0 méternél kevesebb nem lehet


b., a beépítési mód a szabályozási terv szerinti lehet


c., az épületek tömeg- és homlokzatalakítása, anyaghasználata a hagyományos építészeti karakterhez igazodó legyen

d., az épületek tetőfedése cserép, betoncserép, bitumenes zsindely, a tetőidom jellemző hajlásszöge 30-45o közötti lehet


e., az építési telken az OTÉK fogalom-meghatározásai között definiált melléképítmények is elhelyezhetők, a kirakatszekrény és a föld feletti gáztartály kivételével

(5)  A lakóépületekkel szemközti oldalhatáron, oldalkertben álló meglévő épületek a meglévő alapterületükkel és tömegükkel megtarthatók, felújíthatók, de nem bővíthetők, illetve új épületek nem létesíthetők.
(6) A lakóterületen 

a./ legalább a részleges közműellátás, és

       b./ a burkolt út 

            biztosítandó.

(7) A saját gépkocsi elhelyezését telken belül kell biztosítani.

(8) A lakóterület építési telkein a zölddel való fedettség minimum 50 % kell legyen.

(9) A falusias lakóterületen nem létesíthető a környezeti hatásvizsgálatról szóló jogszabály6 hatálya alá tartozó valamint az e rendelet 29.§. (10) bekezdésben felsorolt tevékenységek számára kialakított létesítmény.

(10) A lakóterületek lehatárolását a belterületek szabályozási terve tartalmazza.

Településközpont vegyes terület

10. §

(1)
A területre vonatkozóan az OTÉK 16.§. előírásait kell alkalmazni azzal az eltéréssel, hogy nem helyezhetők el az OTÉK 16.§. (2) bekezdés 7. pontja és a (3) bekezdés 2. pontja szerinti létesítmények.

(2)
A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)

	Vt1
	O,Z
	30
	4,5
	300

	Vt2
	O,Z
	30
	4,5
	400

	Vt3
	Z
	30
	7,5
	400

	Vt4
	O
	30
	4,5
	500

	Vt5
	O,Z
	30
	4,5
	500

	Vt6
	O
	30
	5,5
	500

	Vt7
	Z
	30
	7,5
	500

	Vt8
	O,Z
	30
	4,5
	600

	Vt9
	Z
	30
	5,5
	600

	Vt10
	O
	30
	4,5
	700

	Vt11
	O
	30
	5,5
	700

	Vt12
	Z
	30
	7,5
	800

	Vt13
	O
	30
	4,5
	900

	Vt14
	O,SZ
	30
	4,5
	900

	Vt15
	O,Z
	30
	4,5
	900

	Vt16
	Z
	30
	5,5
	900

	Vt17
	Z
	30
	7,5
	900

	Vt18
	Z
	30
	7,5
	1000

	Vt19
	Z,SZ
	25
	7,5
	5000

	Vt20
	Z
	30
	8,0
	1000

	Vt21
	SZ,Z
	25
	10,5
	1400

	Vt22
	SZ
	30
	9,0
	1500

	Vt23
	O,SZ
	25
	7,5
	2000

	Vt24
	Z
	25
	5,5
	3000

	Vt25
	O,Z
	30
	4,5
	K

	Vt26
	Z
	K
	4,5
	K

	Vt27
	O,Z
	K
	4,5
	K

	Vt28
	O,Z
	30
	5,5
	K

	Vt29
	Z
	30
	6,0
	K

	Vt30
	Z
	40
	7,5
	K

	Vt31
	O,SZ
	25
	K
	K

	Vt32
	K
	K
	K
	K


A maximális építménymagasságnál nagyobb magasság is engedélyezhető, ha azt az adott funkcióra (sportcsarnok, tornaterem, templomtorony stb.) vonatkozó előírások indokolttá teszik, továbbá ha az megfelel az OTÉK 36.§.(2) bekezdésben foglalt követelményeknek. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

(3)
Konkrét beruházási szándék által indokolt esetben az e rendelet 1.§. (7) bekezdés szerinti elvi építési engedélytervet kell készíteni. A megvalósítás több ütemben, szakaszosan is történhet.

(4) A településközpont vegyes területen


a., a kialakítható legkisebb telekterület a szabályozási terv szerinti lehet


b., a beépítési mód a szabályozási terv szerinti lehet


c., az épületek tömeg- és homlokzatalakítása, anyaghasználata a hagyományos építészeti karakterhez igazodó legyen

d., az épületek tetőfedése cserép, betoncserép, a tetőidom jellemző hajlásszöge 30-45o közötti lehet. A 8 m-nél nagyobb fesztávú csarnokszerkezetek – pl. tornaterem, aula – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemezfedéssel is építhetők. Zártsorú beépítési mód esetén az utcafronti épületek jellemzően utcával párhuzamos gerincűre, oldalhatáros beépítési mód esetén az oldalsó telekhatárral párhuzamos gerincűre építendők


e., az építési telken az OTÉK fogalom-meghatározásai között definiált melléképítmények helyezhetők el a b, i, j, k, l pontban meghatározottak kivételével

(5)
Az övezeti előírástól eltérően, a főépületekkel szemközti oldalhatáron, illetve az oldalkertben meglévő épületek megtarthatók, felújíthatók, de nem bővíthetők, valamint új épületek nem létesíthetők.

(6)
A településközpont vegyes területen:




a., a teljes közműellátás és 




b., a burkolt út 

biztosítandó.

(7)
A parkolószükségletet elsősorban telken belül kell kielégíteni. Amennyiben a szükséges parkolóhelyeket telken belül nem lehet biztosítani, akkor – az OTÉK 42.§. (10) és (11) bekezdés előírásai szerint – helyi parkolási rendeletben szabályozott módon, a közterület tulajdonosának hozzájárulásával lehet a gépjárműveket közterületen elhelyezni. A területen csak fásított parkoló alakítható ki.

(8)
A területen a zölddel való fedettség minimum 30 % kell legyen. 

(9)
A területen – az intézményi funkciójú telkeken – beültetési kötelezettségként a teljes telekméret minden 200 m2-e után 1 db, min. 10/12 törzskörméretű fa ültetendő, illetve azzal egyenértékű famennyiség biztosítandó. A fákat használatbavételi engedély kérelmezéséig el kell ültetni; használatbavételi engedély csak a beültetési kötelezettség teljesítése után adható ki. A működés során a tulajdonos köteles gondoskodni a fák fenntartásáról, szükség esetén pótlásáról is.

(10)
A településközpont vegyes területen nem létesíthető a környezeti hatásvizsgálatról szóló jogszabály7 hatálya alá tartozó valamint e rendelet 29.§. (10) bekezdésben felsorolt tevékenységek számára kialakított létesítmény.

(11)
A településközpont vegyes terület lehatárolását a belterületek szabályozási terve tartalmazza.

Központi vegyes terület

11. §

(1) A területre vonatkozóan az OTÉK 17.§. előírásait kell alkalmazni azzal az eltéréssel, hogy nem helyezhetők el az OTÉK 17.§. (2) bekezdés 6. és 9. pontja valamint a (3) bekezdés 2. pontja szerinti létesítmények.

(2)
A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)

	Vk1
	SZ
	30
	9,0
	1500

	Vk2
	O,SZ
	30
	9,0
	1500

	Vk3
	SZ
	30
	7,5
	2000

	Vk4
	SZ
	30
	7,5
	3000

	Vk5
	SZ
	30
	7,5
	4000

	Vk6
	SZ
	25
	7,5
	5000

	Vk7
	SZ
	30
	7,5
	5000

	Vk8
	SZ
	25
	7,5
	10000

	Vk9
	SZ
	25
	10,5
	10000

	Vk10
	SZ
	15
	5,5
	K

	Vk11
	O,SZ
	30
	7,5
	K

	Vk12
	SZ
	30
	K
	K

	Vk13
	K
	K
	K
	K


A maximális építménymagasságnál nagyobb magasság is engedélyezhető, ha azt az adott funkcióra vonatkozó előírások indokolttá teszik, továbbá ha az megfelel az OTÉK 36.§.(2) bekezdésben foglalt követelményeknek. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

(3)
Új terület beépítésekor illetve konkrét beruházási szándék által indokolt esetben az e rendelet 1.§. (7) bekezdés szerinti elvi építési engedélytervet kell készíteni. A megvalósítás több ütemben, szakaszosan is történhet.

(4) A központi vegyes területen az épületek tetőfedése – a 8 m-nél nagyobb fesztávú épületek kivételével – cserép, betoncserép és bitumenes zsindely; a tetőidom jellemző hajlásszöge 30-45o közötti lehet. A 8 m-nél nagyobb fesztávú épületek – bevásárló központ, autószalon, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemez fedéssel is építhetők.

(5) A központi vegyes területen:




a., a teljes közműellátás és 




b., a burkolt út 

biztosítandó.

(6) A parkolószükségletet elsősorban telken belül kell kielégíteni. Amennyiben a szükséges parkolóhelyeket telken belül nem lehet biztosítani, akkor – az OTÉK 42.§. (10) és (11) bekezdés előírásai szerint – helyi parkolási rendeletben szabályozott módon, a közterület tulajdonosának hozzájárulásával lehet a gépjárműveket közterületen elhelyezni. A területen csak fásított parkoló alakítható ki.

(7) A területen a zölddel való fedettség minimum 30 % kell legyen.

(8) A területen beültetési kötelezettségként a teljes telekméret minden 200 m2-e után 1 db, min. 10/12 törzskörméretű fa ültetendő, illetve azzal egyenértékű famennyiség biztosítandó. A fákat használatbavételi engedély kérelmezéséig el kell ültetni; használatbavételi engedély csak a beültetési kötelezettség teljesítése után adható ki. A működés során a tulajdonos köteles gondoskodni a fák fenntartásáról, szükség esetén pótlásáról is.

(9) A központi vegyes területen az e rendelet 29.§. (10) bekezdésben felsorolt tevékenységekhez kapcsolódó létesítmények nem alakíthatók ki.

(10) A központi vegyes terület lehatárolását a belterületek szabályozási terve tartalmazza.

Kereskedelmi, szolgáltató gazdasági terület

12. §

(1) A területre vonatkozóan az OTÉK 19.§. előírásait kell alkalmazni azzal az eltéréssel, hogy a területen nem helyezhetők el az OTÉK 19.§. (3) bekezdés szerinti létesítmények. Autóbusz- és tehergépjármű telephely létesíthető.

(2) A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a szabályozási tervek is tartalmazzák az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)

	Gksz1
	O
	45
	4,5
	1000

	Gksz2
	SZ
	45
	6,0
	1000

	Gksz3
	SZ
	45
	7,5
	1000

	Gksz4
	SZ
	30
	5,5
	1500

	Gksz5
	SZ
	45
	10,0
	2000

	Gksz6
	SZ
	30
	5,5
	4000

	Gksz7
	Sz
	30
	6,0
	5000

	Gksz8
	SZ
	30
	7,5
	5000

	Gksz9
	SZ
	45
	10,0
	5000

	Gksz10
	SZ
	45
	16,0
	5000

	Gksz11
	SZ
	15
	7,5
	10000

	Gksz12
	SZ
	30
	7,5
	10000

	Gksz13
	K
	K
	K
	K

	Gksz14
	SZ
	35
	5,5
	1500


A maximális építménymagasságnál nagyobb magasság is engedélyezhető, ha azt az alkalmazott üzemtechnológia indokolttá teszi, továbbá ha az megfelel az OTÉK 36.§.(2) bekezdésben foglalt követelményeknek. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

(3) Új terület beépítésekor illetve konkrét beruházási szándék által indokolt esetben az e rendelet 1.§. (7) bekezdés szerinti elvi építési engedélytervet kell készíteni. A megvalósítás több ütemben, szakaszosan is történhet.

(4) Igény esetén portaépület az előkertben, illetve a beültetési kötelezettséggel érintett területen is építhető.

(5) A kereskedelmi szolgáltató gazdasági területen az épületek tetőfedése – a nagyfesztávú csarnokszerkezetek kivételével – cserép, betoncserép, és bitumenes zsindely; a tető hajlásszöge 30-45o közötti lehet. A nagyfesztávú csarnokszerkezetek – raktárak, műhelyek, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemez fedéssel is építhetők.

(6) A kereskedelmi, szolgáltató gazdasági területen:

a./ a teljes közműellátás és 

b./ a burkolt út 

biztosítandó

(7) A parkolószükségletet a telken belül kell kielégíteni. A területen csak fásított parkoló alakítható ki.

(8) A területen a zölddel való fedettség minimum 40 % kell legyen.

(9) A területen beültetési kötelezettségként a teljes telekméret minden 200 m2-e után 1 db, min. 16/18 törzskörméretű fa ültetendő, illetve azzal egyenértékű famennyiség biztosítandó. A fákat a használatbavételi engedély kérelmezéséig el kell ültetni; használatbavételi engedély csak a beültetési kötelezettség teljesítése után adható ki. A működés során a tulajdonos köteles gondoskodni a fák fenntartásáról, szükség esetén pótlásáról is.

(10)  A kereskedelmi szolgáltató gazdasági területek lehatárolását a belterületek szabályozási terve tartalmazza.

Ipari gazdasági terület

13. §

(1) Az ipari gazdasági területekre vonatkozóan az OTÉK 20.§. előírásait kell alkalmazni azzal az eltéréssel, hogy nem helyezhetők el az (5) bekezdés 2. pont szerinti létesítmények.

(2) Ipari gazdasági terület 


-a mező- és erdőgazdasági üzemi terület (major, állattartó telep, fűrészüzem, stb.) (Gip-M), és


-az egyéb ipari terület (Gip).

(3) Az ipari gazdasági területeken a meghatározott funkcióval illetve technológiával összefüggő épületek és azok kiszolgáló építményei helyezhetők el.

(4) Az ipari gazdasági területekre vonatkozó övezeti előírásokat – beépítési mód, maximális építménymagasság, maximális beépítettség, minimális telekterület – a külterület szabályozási terv is tartalmazza, az alábbiak szerint:

	Jel
	Beépítési mód
	Beépítési % maximum
	Építménymag maximum (m)
	Telekterület minimum (m2)

	Gip
	SZ
	30
	7,5
	5000

	Gip1
	SZ
	30
	7,5
	K

	Gip2
	SZ
	30
	7,5
	3000

	Gip-M1
	SZ
	30
	7,5
	K

	Gip-M2
	SZ
	30
	7,5
	3000


A maximális építménymagasságnál nagyobb magasság is engedélyezhető, ha azt az alkalmazott üzemtechnológia indokolttá teszi, továbbá ha az megfelel az OTÉK 36.§.(2) bekezdésben foglalt követelményeknek. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

(5) Új terület beépítésekor illetve konkrét beruházási szándék által indokolt esetben az e rendelet 1.§. (7) bekezdés szerinti elvi építési engedélytervet kell készíteni. A megvalósítás több ütemben, szakaszosan is történhet.

(6) Igény esetén portaépület az előkertben, illetve a beültetési kötelezettséggel érintett területen is építhető.

(7) Az ipari gazdasági területeken meglévő lakóépületek adottságként kezelendők; felújíthatók, korszerűsíthetők, lakóegységenként egy alkalommal maximum nettó 25 m2-rel bővíthetők.

(8) Az ipari gazdasági területen az épületek tetőfedése – a 8 m-nél nagyobb fesztávú csarnokszerkezetek kivételével – cserép, betoncserép és bitumenes zsindely; a tetőidom jellemző hajlásszöge 30-45o közötti lehet. A 8 m-nél nagyobb fesztávú csarnokszerkezetek – üzemcsarnokok, tárolók, állattartó épületek, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemez fedéssel is építhetők.

(9) Az ipari gazdasági területen legalább a részleges közműellátás biztosítandó.

(10) A parkolószükségletet a telken belül kell kielégíteni. A területen csak fásított parkoló alakítható ki.

(11) A területen a zölddel való fedettség minimum 40 % kell legyen.

(12) A területen – beültetési kötelezettségként – a teljes telekméret minden 300 m2-e után 1 db, minimum 16/18 törzskörméretű fa ültetendő, vagy azzal egyenértékű famennyiség biztosítandó. A fákat a használatbavételi engedély kérelmezéséig el kell ültetni, a használatbavételi engedély csak a beültetési kötelezettség teljesítése után adható ki. A működés során a tulajdonos köteles gondoskodni a fák fenntartásáról, szükség esetén pótlásáról is.

(13) Az ipari gazdasági területek lehatárolását a külterület szabályozási terv tartalmazza.

Különleges terület

14. § 

A település területén különleges területek a temetők, kegyeleti parkok (Kü-T), a sportlőtér (Kü-S), a rekreációs- és szabadidőközpont (Kü-Re), az egészségügyi intézmény-kórház (Kü-E), az idegenforgalmi fogadóhelyek (Kü-I), a borászati központok (Kü-Bo), az oktatási központ (Kü-O), a honvédségi területek (Kü-H), a bányák (Kü-B), a szennyvíztisztító telep (Kü-Szt), a kommunális hulladékudvar, átrakó és komposztáló telep (Kü-Sz) területe.

A lezárt temetők területe kegyeleti parkká alakítandó, és akként kezelendő.

A különleges területeken a meghatározott funkcióval összefüggő épületek és azok kiszolgáló létesítményei helyezhetők el. A rekreációs- és szabadidő központ (Kü-Re), az idegenforgalmi fogadóhelyek (Kü-I), a borászati központok (Kü-Bo) és az oktatási központ (Kü-O) területén kereskedelmi szállásférőhelyek is létesíthetők. Az oktatási központ (Kö-O) területén kistérségi inkubátorház, továbbképzőközpont, a Vértesi Naturpark központja és fogadóhelye is kialakítható.

A bányaterületen (Kü-B) csak az üzemtechnológiához szükséges létesítmények helyezhetők el. A vonatkozó törvény8 alapján a bányaterületen fekvő ingatlant megosztani, vagy azon építkezni az illetékes építési hatóság – a bányavállalkozó hozzájárulásával adott – engedélyével szabad. Az építési engedélyezési eljárásokba a Bányakapitányságot szakhatóságként be kell vonni.

A különleges területek övezeti előírásait a szabályozási tervek is tartalmazzák, az alábbiak szerint:

	Jel
	Beépítési mód
	Beépítési % maximum
	Építménymag. Maximum (m)
	Telekterület minimum (m2)
	Zölddel való fedettség (%)

	Kü-Re
	SZ
	20
	7,5
	50000
	60

	Kü-T
	SZ
	10
	5,5
	4500
	60

	Kü-E
	SZ
	20
	9,0
	K
	40

	Kü-I1
	Z,SZ
	20
	5,5
	500
	40

	Kü-I2
	SZ
	20
	5,5
	1500
	40

	Kü-I3
	Z
	20
	5,5
	K
	40

	Kü-I4
	SZ
	20
	7,5
	10000
	60

	Kü-I5
	SZ
	10
	5,5
	3500
	60

	Kü-S
	SZ
	10
	5,5
	4000
	60

	Kü-H
	SZ
	20
	5,5
	K
	40

	Kü-B
	SZ
	10
	5,5
	K
	10

	Kü-Szt
	SZ
	10
	5,5
	K
	40

	Kü-Sz
	SZ
	10
	5,5
	K
	10

	Kü-Bo
	SZ
	20
	6,0
	10000
	60

	Kü-O
	SZ
	20
	5,5
	1500
	60


A Kü-B és Kü-Sz övezeti előírás – a zölddel való fedettség minimum 10 % kell legyen – jóváhagyásához OTÉK alóli felmentés szükséges.

A maximális építménymagasságnál nagyobb magasság is engedélyezhető, ha azt az adott funkcióra vonatkozó előírások indokolttá teszik (pl. harangtorony, uszoda, sportcsarnok, stb.), továbbá ha az megfelel az OTÉK 36.§.(2) bekezdésben foglalt követelményeknek. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

A különleges területen meglévő – helyi védelem alatt álló – présházak és pincék


-telkén a tömbre vonatkozó övezeti előírás helyett a kialakult állapot szerinti szabályozás érvényes (az övezeti előírás valamennyi elemére)


-az épület rendeltetése csak a szőlőfeldolgozással és a borturizmussal kapcsolatos lehet (kereskedelmi, vendéglátó és szálláshely szolgáltató funkció)


-az épületek tömege nem változtatható meg, de a tetőtér beépíthető (pl. szállásférőhellyel)


-az épületek homlokzatalakításánál az eredeti, hagyományos építészeti karakter megőrzendő, illetve visszaállítandó.

Új terület beépítésekor illetve konkrét beruházási szándék által indokolt esetben az e rendelet 1.§. (7) bekezdés szerinti elvi építési engedélytervet kell készíteni. A megvalósítás több ütemben, szakaszosan is történhet. Amennyiben az elvi építési engedélyben szereplő tevékenység környezeti hatásvizsgálathoz kötött, az elvi építési engedélyterv során a vonatkozó jogszabály9 szerint kell eljárni.

A különleges területen az épületek tetőfedése – a 8 m-nél nagyobb fesztávú épületek kivételével – cserép, betoncserép, bitumenes zsindely (utóbbi a védelem alatt álló területeken és épületeken nem alkalmazható); a tetőidom jellemző hajlásszöge 30-45o közötti lehet. A 8 m-nél nagyobb fesztávú épületek – sportcsarnok, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemezfedéssel is építhetők. (8 méternél nagyobb fesztávú épületek a védett területeken nem létesíthetők.)

A különleges területen:

a./ belterületen a teljes közműellátás és a burkolt út, 

b./ külterületen legalább a részleges közműellátás 

biztosítandó.

A parkolószükségletet elsősorban telken belül kell kielégíteni. Amennyiben a szükséges parkolóhelyeket telken belül nem lehet biztosítani, akkor a közterület tulajdonosának hozzájárulásával lehet a gépjárműveket közterületen elhelyezni. A területen csak fásított parkoló alakítható ki.

A különleges területek lehatárolását a szabályozási tervek tartalmazzák.

IV. FEJEZET

Beépítésre nem szánt területek

Közlekedési és közműterület

15. §

(1)
A közlekedési és közműterületekre vonatkozóan az OTÉK 26.§. előírásait kell alkalmazni, a (3) bekezdés 2,3,4 pontja kivételével.

A közlekedési területek rendeltetésszerű, korlátozás nélküli szabad használatát  biztosítani kell.

A közlekedési- és közmű területen – a védőtávolságokra is figyelemmel – a közmű- és hírközlési vezetékeket úgy kell kiépíteni, hogy hosszú távon valamennyi közmű- és hírközlési hálózat – a központi belterületen föld alatt – elhelyezhető legyen.

Az utak mentén – külterületen egyoldali, min. 8 m tőtávolsággal – fasorok ültetendők. A meglévő fasorok, fás bozótok csak engedéllyel vághatók ki, és csak abban az esetben, amennyiben azt a fás növényállomány egészségi állapota indokolttá teszi.

A közlekedési- és közműterületen megvalósuló azon beruházásoknál, amelyek épület létrehozásával is járnak, elvi építési engedélyterv készítendő. 

Új út kialakítása esetén használatbavételi illetve üzembehelyezési engedély csak a fasor telepítését követően adható ki.

Külterületen a mezőgazdasági utak szabályozási szélessége legkevesebb 8,0 m kell legyen. Az utakról biztosítani kell a mezőgazdasági táblák zavartalan megközelítéséhez táblabejárókat.

A közlekedési és közműterületeket a szabályozási tervek tartalmazzák.

Zöldterület

16. §

(1) A területre vonatkozóan az OTÉK 27.§. előírásait kell alkalmazni.

(2) A zöldterületek rendeltetésszerű, korlátozás nélküli szabad használatát biztosítani kell.

(3) A kertépítészeti terv készítési kötelezettséggel érintett területek kialakítása csak szaktervező által készített kertépítészeti terv alapján történhet.

(4) A területen közlekedési-, közmű- és hírközlési hálózatok, létesítmények és berendezések – gyalogos és kerékpárutak, illetve közvilágítás kivételével – valamint reklámtáblák nem helyezhetők el.

(5) A területen a zölddel való fedettség minimum 70 % kell legyen, melyet többszintesen( gyep, cserje, fa ) kell kialakítani, úgy hogy a fával való fedettség minimum 40 % legyen.

(6) A zöldterületek lehatárolását a belterületek szabályozási terve tartalmazza.

Erdőterület

17. §

(1) Az erdőterületekre vonatkozóan az OTÉK 28.§. előírásai közül a gazdasági (Eg), a turisztikai (Et) és védelmi (Ev) rendeltetésű erdőkre vonatkozókat kell alkalmazni.

(2) A meglévő erdőterületek művelési ága nem változtatható meg, kivéve az I. osztályú szőlőkataszteri területen szőlőültetvény telepítése, illetve különösen indokolt esetben a bányászati tevékenység miatti művelési ág váltást, illetve a termőhelyre jellemző természetes vegetáció kialakítására alkalmas területeket, ahol az erdészeti hatóság engedélye alapján történhet a más művelési ágra való átminősítés.

(3) Az erdőterületen lévő olyan ingatlanokon, melyeken e rendelet előírásai alapján építeni nem lehet, de a tulajdoni lap szerint meglévő lakó- és gazdasági épületek vannak, az épületek adottságként kezelendők; felújíthatók, korszerűsíthetők, a lakóépületek egy alkalommal maximum nettó 25 m2-rel bővíthetők.

(4) Az Eg-1, Ev-1 és Et-1 övezeti jelű erdőterületek az országos védelem alatt álló természetvédelmi terület (Vértesi Tájvédelmi Körzet), természeti terület, ökológiai folyosó, Natura 2000 terület illetve helyi jelentőségű természetvédelmi terület (a továbbiakban: természetvédelmi övezet) által érintett területek, ahol


a.,beépítésre szánt terület nem jelölhető ki, illetve a belterület nem bővíthető


b.,új külszíni művelésű bánya nem létesíthető, meglévő külszíni művelésű bánya területe nem bővíthető


c., csak extenzív jellegű vagy természet- és környezetkímélő gazdálkodási módszerek használhatók, illetve a kialakult tájhasználatot megváltoztatni csak a természeti állapothoz közelítés érdekében szabad


d., a művelési ág megváltoztatása, épület illetve közlekedési-, közmű- és hírközlési nyomvonalas létesítmény építése a természetvédelmi hatóság által meghatározott feltételekkel engedélyezhető

(5) Az Ev-2 és Et-2 övezeti jelű erdőterületek a tájképvédelmi övezet által érintett területek, ahol


a.,beépítésre szánt terület nem jelölhető ki, illetve a belterület nem bővíthető


b.,új külszíni művelésű bánya nem létesíthető, meglévő külszíni művelésű bánya területe nem bővíthető


c.,a művelési ág váltás, illetve a más célú hasznosítás csak az adottságoknak megfelelő termelési szerkezet, tájhasználat kialakítása illetve a tájkarakter erősítése, valamint épület illetve közmű-, hírközlési- és közlekedési hálózatok és létesítmények építése érdekében engedélyezhető, a természetvédelmi hatóság által meghatározott feltételekkel. A tájképet jelentősen megváltoztató építmények terveihez tájesztétikai vizsgálatot és látványtervet kell készíteni


d.,az új villamosenergia-ellátási, táv- és hírközlési vezetékek létesítése csak terepszint alatti elhelyezéssel engedélyezhető, kivéve ha a terepszint alatti elhelyezés védendő értéket veszélyeztetne, károsítana


e.,a területen csak az erdőgazdálkodást, vadgazdálkodást, turizmust, oktatást-kutatást szolgáló épületek helyezhetők el, a természeti értékek sérelme nélkül.

(6) Az erdőterületeket érintő művelési ág változtatási, telekalakítási és építési engedélyezési eljárásokba szakhatóságként az Állami Erdészeti Szolgálatot is be kell vonni.

(7) Az erdőterületen kerítést létesíteni csak ideiglenesen, természetvédelmi, vadgazdálkodási illetve erdőgazdálkodási célból szabad. A létesítéshez az illetékes állami erdészeti szolgálat, tájképvédelmi- és természetvédelmi övezet által érintett területeken az illetékes természetvédelmi kezelő és hatóság hozzájárulása is szükséges.

(8) Az erdőterületek övezetek szerinti tagolását a szabályozási tervek tartalmazzák.

Mezőgazdasági terület

18 §

(1) A mezőgazdasági területekre vonatkozóan az OTÉK 29.§. előírásait kell alkalmazni azzal az eltéréssel, hogy a (3) és (4) bekezdés előírásai helyett jelen rendelet előírásait kell alkalmazni.

(2) A település közigazgatási területén a mezőgazdasági területek az alábbi övezetekre tagozódnak:


-Má
általános mezőgazdasági terület 


-Má-0
építési lehetőség nélküli általános mezőgazdasági terület


-Má-1
természetvédelmi övezet által érintett általános mezőgazdasági terület


-Má-2
tájképvédelmi övezet által érintett általános mezőgazdasági terület


-Má-3
természetvédelmi- és tájképvédelmi övezet által érintett általános mezőgazdasági terület


-Má-c1
általános mezőgazdasági terület I. osztályú szőlőkataszter


-Má-c1-2
tájképvédelmi övezet által érintett általános mezőgazdasági terület I. osztályú szőlőkataszter 


-Má-c1-3
természetvédelmi- és tájképvédelmi övezet által érintett általános mezőgazdasági terület I. osztályú szőlőkataszter 


-Má-c2
általános mezőgazdasági terület II. osztályú szőlőkataszter


-Má-c2-2
tájképvédelmi övezet által érintett általános mezőgazdasági terület II. osztályú szőlőkataszter 


-Mk
kertes mezőgazdasági terület


-Mk-0
építési lehetőség nélküli kertes mezőgazdasági terület


-Mk-2
tájképvédelmi övezet által érintett kertes mezőgazdasági terület


-Mk-c1
kertes mezőgazdasági terület I. osztályú szőlőkataszter


-Mk-c1-2
tájképvédelmi övezet által érintett kertes mezőgazdasági terület I. osztályú szőlőkataszter


-Mk-c2-2
tájképvédelmi övezet által érintett kertes mezőgazdasági terület II. osztályú szőlőkataszter

(3) A természetvédelmi illetve a tájképvédelmi övezet által érintett mezőgazdasági területen birtokközpontot nem lehet kialakítani, egyéb mezőgazdasági területen birtokközpontot az OTÉK 29.§. (5) és (6) bekezdés előírásai szerint lehet kialakítani.

(4) Az I. és II. osztályú szőlőkataszteri területek beépítésre szánt területté nem minősíthetők.

(5) A mezőgazdasági területen lévő olyan ingatlanokon, melyeken e rendelet előírásai alapján építeni nem lehet, de a tulajdoni lap szerint meglévő lakó- és gazdasági épületek vannak, az épületek adottságként kezelendők; felújíthatók, korszerűsíthetők, a lakóépületek egy alkalommal maximum nettó 25 m2-rel bővíthetők.

(6) A mezőgazdasági területek övezetek szerinti tagolását a szabályozási tervek tartalmazzák.

Általános mezőgazdasági terület

19. §

(1) Az általános mezőgazdasági területeken (Má) e rendelet 18.§. előírásait és az alábbiakat együtt kell alkalmazni.

(2) Az általános mezőgazdasági területen



a.,
0,5 ha-nál kisebb és 50 m-nél keskenyebb telket – a közlekedési-, közmű- és hírközlési létesítmények területének kivételével – kialakítani nem szabad



b.,
0,5 ha-nál kisebb területen épület nem helyezhető el



c.,
0,5 ha-nál nagyobb területen a terület rendeltetésszerű használatát szolgáló gazdasági épület építhető úgy, hogy a beépített alapterület a telek 3 %-át, illetve a 300 m2 –t nem haladhatja meg.

(3) Az általános mezőgazdasági területen tanya és farmgazdaság úgy alakítható ki, hogy:



a.,szántóföldi művelés esetén 10 ha-nál nagyobb telken, a terület rendeltetésszerű használatát szolgáló és a lakófunkciót is kielégítő épület építhető úgy, hogy a beépített alapterület a telek 1 %-át, illetve a 1500 m2-t nem haladhatja meg



b.,gyep művelési ágú, 5 ha-nál nagyobb telken, hagyományos almos állattartó és a lakófunkciót is kielégítő épület építhető úgy, hogy a beépített alapterület a telek 1 %-át, illetve a 1500 m2-t nem haladhatja meg



c.,művelt gyűmölcsültetvény esetén 3 ha-nál nagyobb telken a mezőgazdasági termelést, feldolgozást szolgáló és a lakófunkciót is kielégítő épület építhető úgy, hogy a beépített alapterület a telek 1,5 %-át, illetve a 1500 m2-t nem haladhatja meg.

 

d.,szőlőműveléssel hasznosított területen 2 ha-nál nagyobb telken, a termelést és a borturizmust szolgáló, valamint a lakófunkciót is kielégítő épület építhető úgy, hogy a beépített alapterület a telek 2 %-át, illetve a 1000 m2-t nem haladhatja meg.

(4) A telek művelési ága a beépítés feltételeként akkor fogadható el, ha az a telek területének legalább 80 %-án meghatározó.

(5) Az általános mezőgazdasági területen a lakásfunkció a megengedett beépítettség 50 %-át nem haladhatja meg. A létesíthető lakóépületek építménymagassága legfeljebb 4,5 m, az üzemi illetve gazdasági épület és építmény építménymagassága – az alkalmazott üzemtechnológia függvényében – ennél nagyobb is lehet. Ennek indokoltságát – a települési főépítész szakvéleményének kikérésével – az engedélyező hatóság állapítja meg.

(6) Az általános mezőgazdasági területen 


a.,a tájba illeszkedő, hagyományos tömegű és építészeti karakterű épületeket lehet elhelyezni szabadon álló beépítési móddal


b.,az épületek tetőfedése – a 8 méternél nagyobb fesztávú csarnokszerkezetek kivételével – cserép, betoncserép, bitumenes zsindely, illetve egyéb természetes anyagból készülő hagyományos héjalás, a tető hajlásszöge 30-45o közötti lehet. A 8 méternél nagyobb fesztávú csarnokszerkezetek – tárolók, állattartó épületek, stb. – alacsonyabb hajlásszögű tetővel, illetve formájában és karakterében a cseréphez igazodó egyéb fedéssel is építhetők.

(7) Állattartó épületet tavak partjától legkevesebb 200 m, egyéb felszíni vizektől legkevesebb 100 m távolságra lehet elhelyezni, annak figyelembevételével, hogy a település nitrátérzékeny területen helyezkedik el.

(8) Az Má-0 övezeti jelű – építési lehetőség nélküli – általános mezőgazdasági területen épületet építeni nem lehet; azon csak a nyomvonal jellegű építmények és műtárgyaik helyezhetők el, külön jogszabályok előírásai alapján.

(9) Az Má-1 övezeti jelű – természetvédelmi övezet által érintett –– általános mezőgazdasági területen:


a.,beépítésre szánt terület nem jelölhető ki, illetve a belterület nem bővíthető


b.,új külszíni művelésű bánya nem létesíthető, meglévő külszíni művelésű bánya területe nem bővíthető


c., csak extenzív jellegű vagy természet- és környezetkímélő gazdálkodási módszerek használhatók, illetve a kialakult tájhasználatot megváltoztatni csak a természeti állapothoz közelítés érdekében szabad


d., a művelési ág megváltoztatása, épület illetve közlekedési-, közmű- és hírközlési nyomvonalas létesítmény építése a természetvédelmi hatóság által meghatározott feltételekkel engedélyezhető

(10) Az Má-2 övezeti jelű – tájképvédelmi övezet által érintett –– általános mezőgazdasági területen 


a.,beépítésre szánt terület nem jelölhető ki, illetve a belterület nem bővíthető


b.,új külszíni művelésű bánya nem létesíthető, meglévő külszíni művelésű bánya területe nem bővíthető


c.,a művelési ág váltás, illetve a más célú hasznosítás csak az adottságoknak megfelelő termelési szerkezet, tájhasználat kialakítása illetve a tájkarakter erősítése, valamint épület, illetve közmű-, hírközlési- és közlekedési hálózatok és létesítmények építése érdekében engedélyezhető, a természetvédelmi hatóság által meghatározott feltételekkel. A 4,5 méter építménymagasságot meghaladó építmények terveihez tájesztétikai vizsgálatot és látványtervet kell készíteni.


d.,az új villamosenergia-ellátási, táv- és hírközlési vezetékek létesítése csak terepszint alatti elhelyezéssel engedélyezhető, kivéve ha a terepszint alatti elhelyezés védendő értéket veszélyeztetne, károsítana

(11) Az Má-3 övezeti jelű – természetvédelmi- és tájképvédelmi övezet által érintett – általános mezőgazdasági területen a (9) és (10) bekezdés előírásait együttesen kell alkalmazni.

(12) Az általános mezőgazdasági területen csak természetes anyagú, áttört, karámszerű kerítés létesíthető. A létesítéshez tájképvédelmi- és természetvédelmi övezet által érintett területen az illetékes természetvédelmi kezelő és hatóság hozzájárulása is szükséges.

Általános mezőgazdasági, I. osztályú szőlőkataszteri terület

20. §

(1) Az Má-c1 övezeti jelű területekre e rendelet 18.§. és a 19.§. (1)-(7) bekezdés előírásait kell alkalmazni, az alábbi eltérésekkel:



a.,építeni csak a legalább 80 %-ban szőlőműveléssel hasznosított telken, kizárólag a szőlőművelést, szőlőfeldolgozást, bortárolást vagy borturizmust szolgáló épületet, illetve ahol az Má övezeti előírások lehetővé teszik, lakófunkciót is kielégítő épületet lehet



b.,a területen lévő földrészletek jelenlegi művelési ága csak szőlő művelési ágra változtatható



c.,szőlő más művelési ágba – a terület pihentetése illetve egyéb célból – csak az illetékes hegyközség engedélyével sorolható



d.,a szőlőművelés tényét a terület pontosan meghatározott százalékában az illetékes hegyközségnek kell igazolni

(2) Az Má-c1-2 övezeti jelű – tájképvédelmi övezet által érintett – területeken az (1) bekezdés előírásait kell alkalmazni, kiegészítve a 19.§. (10) bekezdés előírásaival.

(3) Az Má-c1-3 övezeti jelű – természetvédelmi- és tájképvédelmi övezet által érintet – területeken az (1) bekezdés előírásait kell alkalmazni, kiegészítve a 19.§. (9) és (10) bekezdés előírásaival.

Általános mezőgazdasági, II. osztályú szőlőkataszteri terület

21. §

(1) Az Má-c2 övezeti jelű területekre e rendelet 18.§. és a 19.§. (1)-(7) bekezdés előírásait kell alkalmazni, az alábbi eltérésekkel:



a.,építeni csak a legalább 75 %-ban szőlő- illetve gyümölcsműveléssel hasznosított területen lehet



b.,a terület szőlőműveléssel és gyümölcstermesztéssel hasznosítandó



c.,a területen lévő földrészletek jelenlegi művelési ága megváltoztatásához az illetékes hegyközség engedélye szükséges


d.,a művelés tényét a terület pontosan meghatározott százalékában az illetékes hegyközségnek kell igazolni.

(2) Az Má-c2-2 övezeti jelű – tájképvédelmi övezet által érintett – területeken az (1) bekezdés előírásait kell alkalmazni, kiegészítve a 19.§. (10) bekezdés előírásaival.

Kertes mezőgazdasági terület

22. §

(1) A kertes mezőgazdasági területeken (Mk) e rendelet 18.§. előírásait és az alábbiakat együtt kell alkalmazni.

(2) Az Mk övezeti jelű kertes mezőgazdasági területeken

a.,
a kialakítható legkisebb új telekterület – a közmű, közlekedési és hírközlési létesítmények területének kivételével – 3000 m2 , úgy hogy az átlagos telekszélesség 15 m-nél kevesebb nem lehet. A korábbi szabályozás alapján már kialakított legalább 1500 m2-es telkek beépíthetők

b.,
gazdasági épület csak művelt telekre, legfeljebb 3 %-os beépítettséggel építhető úgy, hogy az 60 m2-nél nagyobb nem lehet. Az építménymagasság nem haladhatja meg a 3,0 m-t, a legnagyobb homlokzatmagasság nem lehet több 4,5 m-nél

c.,
a 720 m2-nél nagyobb, de az 1500 m2-nél kisebb, meglévő, művelt telkek a 3 %-os beépítettségig beépíthetők, illetve a meglévő beépítések eddig bővíthetők. Ezt meghaladó meglévő beépítettség esetén a gazdasági épületek eredeti kubatúrájukban megtarthatók, felújíthatók, korszerűsíthetők, de nem bővíthetők

d.,
lakóépület nem építhető 

e.,
építésjogi szempontból a területen műveltnek az a telek minősül, amelynek legalább 60 %-án szőlő, és/vagy gyümölcs illetve más intenzív kertészeti kultúra található.

(3) Az Mk övezeti jelű kertes mezőgazdasági területeken


a.,a tájba illeszkedő, hagyományos tömegű és építészeti karakterű épületeket lehet elhelyezni elsősorban a völgyekben futó utak menti 60 méteres sávban, illetve ha ez nem lehetséges, a domboldalon úgy, hogy az épületek tetőgerince legalább 5 méterrel a hegygerinc alatt maradjon


b., a tető hajlásszöge 35-45o közötti, az épületek tetőfedése cserép, betoncserép, nád vagy zsúpszalma.

(4) Az Mk-0 övezeti jelű – építési lehetőség nélküli – kertes mezőgazdasági területen épületet építeni nem lehet; azon csak a nyomvonal jellegű építmények és műtárgyaik helyezhetők el, külön jogszabályok előírásai alapján.

(5) Az Mk-2 övezeti jelű – tájképvédelmi terület övezete által érintett –– kertes mezőgazdasági területen


a.,beépítésre szánt terület nem jelölhető ki, illetve a belterület nem bővíthető


b.,új külszíni művelésű bánya nem létesíthető, meglévő külszíni művelésű bánya területe nem bővíthető


c.,a művelési ág váltás, illetve a más célú hasznosítás csak az adottságoknak megfelelő termelési szerkezet, tájhasználat kialakítása illetve a tájkarakter erősítése, valamint épület, illetve közmű-, hírközlési- és közlekedési hálózatok és létesítmények építése érdekében engedélyezhető, a természetvédelmi hatóság által meghatározott feltételekkel. A tájképet jelentősen megváltoztató építmények terveihez tájesztétikai vizsgálatot és látványtervet kell készíteni.


d.,az új villamosenergia-ellátási, táv- és hírközlési vezetékek létesítése csak terepszint alatti elhelyezéssel engedélyezhető, kivéve ha a terepszint alatti elhelyezés védendő értéket veszélyeztetne, károsítana

(6) A kertes mezőgazdasági területeken épített kerítés nem létesíthető.

Kertes mezőgazdasági, I. osztályú szőlőkataszteri terület

23. §

(1) Az Mk-c1 övezeti jelű kertes mezőgazdasági területeken e rendelet 22.§. (1)-(3) bekezdés előírásait kell alkalmazni, az alábbi eltérésekkel:



a.,építeni csak a legalább 80 %-ban szőlőműveléssel hasznosított telken, kizárólag a szőlőművelést, szőlőfeldolgozást, bortárolást vagy borturizmust szolgáló épületet lehet



b.,a területen lévő földrészletek jelenlegi művelési ága csak szőlő művelési ágra változtatható



c.,szőlő terület más művelési ágba – a terület pihentetése céljából – csak az illetékes hegyközség engedélyével sorolható, és csak gyepterületbe



d.,a szőlőművelés tényét a terület pontosan meghatározott százalékában az illetékes hegyközségnek kell igazolni.

(2) Az Mk-c1-2 övezeti jelű – tájképvédelmi övezet által érintett – területeken az (1) bekezdés előírásait kell alkalmazni, kiegészítve a 22.§. (5) bekezdés előírásaival.

Kertes mezőgazdasági, II. osztályú szőlőkataszteri terület

24. §

(1) Az Mk-c2 övezeti jelű területekre e rendelet 18.§. és a 22.§.(1)- (3) bekezdés előírásait kell alkalmazni, az alábbi eltérésekkel:



a.,építeni csak a legalább 75 %-ban szőlő- illetve gyümölcsműveléssel hasznosított területen, csak a szőlő- és gyümölcsművelést, feldolgozást és tárolást, illetve a borturizmust szolgáló épületet lehet



b.,a terület szőlőműveléssel és gyümölcstermesztéssel hasznosítandó



c.,a területen lévő földrészletek jelenlegi művelési ága megváltoztatásához az illetékes hegyközség engedélye szükséges


d.,a művelés tényét a terület pontosan meghatározott százalékában az illetékes hegyközségnek kell igazolni.

(2) Az Mk-c2-2- övezeti jelű – tájképvédelmi övezet által érintett – területeken az (1) bekezdés előírásait kell alkalmazni, kiegészítve a 22.§. (5) bekezdés előírásaival.
Vízgazdálkodási terület

25. §

(1)
Az igazgatási területen lévő vízgazdálkodási területekre vonatkozóan az OTÉK 30.§., valamint a vonatkozó külön jogszabályok10,11 előírásait kell alkalmazni.

(2)
Természetes és természetközeli állapotú vízfolyások, vizes élőhelyek partvonalától számított 50 m-en belül, természetes és természetközeli állapotú tó partjától számított 100 m-en belül meglévő épületek, építmények, létesítmények átépítéséhez, átalakításához, vízi létesítmények, kikötők, illetve a halászati célú hasznosítást szolgáló létesítmények létesítéséhez, kivitelezéséhez az illetékes vízügyi igazgatóság és vízügyi felügyelőség szakhatósági hozzájárulása szükséges. 

(3) A vízfolyások és a tavak jókarban tartásáról folyamatosan gondoskodni kell. Ennek végrehajthatósága érdekében



-az állami tulajdonú vízfolyások és tavak mentén 6 m, 



-az egyéb tulajdonú vízfolyások és tavak mentén 3 m 


szélességű parti kezelősáv biztosítandó, melyen belül a fenntartást akadályozó létesítmény és növényzet nem lehet.

(4)
A vízfolyások területén fenntartási, fejlesztési munkák abban az esetben engedélyezhetők, amennyiben a terület természetközeli állapotának visszaállítását elősegítik.

(5)
A vízgazdálkodási területek lehatárolását a szabályozási tervek tartalmazzák.

IV. FEJEZET

Közhasználatra szolgáló területek

26. §

(1) Az igazgatási területen az állami és önkormányzati tulajdonú közlekedési és közműterületek (közterületek), a zöldterületek és a turisztikai rendeltetésű erdők a közhasználatra szolgáló területek. 

(2) A közhasználatra szolgáló területeket rendeltetésének megfelelő célra bárki szabadon használhatja; a rendeltetéstől eltérő használathoz a közterület tulajdonosának (kezelőjének) hozzájárulása, valamint az illetékes hatóság engedélye szükséges.

(3) A parkolóigény közterületen történő kielégítéséhez a terület tulajdonosának hozzájárulását is be kell szerezni.

V. FEJEZET

Közműellátás, közmű- és hírközlési létesítmények

27. §

(1) A központi belterületen – a terv távlatában –a teljes közműellátást kell biztosítani úgy, hogy ennek keretében:

a./ a közüzemi energia szolgáltatás (villamos-energia és vezetékes gáz)

b./ a közüzemi ivóvíz-szolgáltatás (ennek részeként a vonatkozó jogszabályban12 meghatározott oltóvíz intenzitás és oltóvíz mennyiség föld feletti tűzcsapokkal)

c./ közüzemi szennyvízelvezetés (annak megvalósulásáig a kommunális szennyvíz saját telken – vízzáróan szigetelt, zárt tárolóban – történő átmeneti tárolása úgy, hogy környezetszennyezést nem idézhet elő)

d./ a közterületi nyílt vagy zárt rendszerű csapadékvíz elvezetés

megoldott legyen.


Fenti közműellátás megléte feltétele az építési telekké nyilvánításnak, illetve a 

           beépíthetőségnek.

(2) Felsődoboson, az árkipusztai belterületen és a külterületi beépítésre szánt területeken legalább a részleges közműellátást kell biztosítani úgy, hogy ennek keretében

a./ a közüzemi villamos-energia szolgáltatás

b./a közüzemi ivóvíz-szolgáltatás (ennek részeként a vonatkozó jogszabályban13 meghatározott oltóvíz intenzitás és oltóvíz mennyiség föld feletti tűzcsapokkal)

c./ az egyedi közművel történő szennyvíztisztítás és szennyvízelhelyezés

d./ a közterületi nyílt rendszerű csapadékvíz elvezetés

megoldott legyen.


Fenti közműellátás megléte feltétele az építési telekké nyilvánításnak, illetve a 

           beépíthetőségnek.

(3) A településen a szennyvízcsatorna-hálózat megépültét követően a rákötés egy éven belül kötelező.

(4) A szennyvízcsatorna-rendszer kiépítéséig a zárt tárolóban összegyűjtött és szippantással eltávolításra kerülő szennyvizet engedélyezett ártalmatlanító helyre kell szállítani. 

(5) A településen a csapadékvíz-elvezetést kiemelt gondossággal kell kezelni. Új területek beépítésének feltétele, hogy a beépítésre tervezett és közterületeken a felszíni vizek akadálytalan és eróziómentes elvezetése biztosított legyen. A csapadékvíz elvezetés vízjogi engedélyköteles tevékenység, melyhez az engedélyt az illetékes vízügyi hatóságtól kell megkérni a vonatkozó külön jogszabály14 szerint.

(6) A belterületeken, a kertes mezőgazdasági területeken, a tájképvédelmi és a természetvédelmi övezetek által érintett területeken, illetve a nyilvántartott régészeti lelőhelyek területén – település- és tájképvédelmi okok miatt – új elektornikus hírközlési célú magasépítmények (adó és átjátszó tornyok) nem létesíthetők. Az egyéb területeken történő telepítés is csak önkormányzati hozzájárulással történhet. A lakó-, a vegyes-, a különleges és a zöldterületeken, valamint a tájképvédelmi övezet által érintett területeken elektronikus hírközlést szolgáló közcélú antennák és hírközlési átjátszó létesítmények és berendezések – nagyságtól függetlenül – nem létesíthetők.

(7) A központi belterületen új villamosenergia-ellátási, táv- és hírközlési hálózat építése, illetve ezek rekonstrukciós átépítése csak földkábeles megoldással történhet.

(8) A település központi belterületén – kivéve a nem védett területen lévő gazdasági területeket – közmű- és hírközlési berendezések (gázfogyasztásmérő, homlokzati égéstermék kivezető, külső szerelt kémény, parabola antenna, stb.), valamint klímaberendezés közterületről látható módon nem helyezhető el.

Kommunális ellátás, kommunális létesítmények

28. §

(1) A településen a kommunális szilárd hulladék szervezett gyűjtése és elszállítása megoldott. Hulladékgyűjtésre csak szabványosított zárt edény, konténer használható. A gyűjtőedények – a szelektív gyűjtőedények kivételével - közterületen nem tárolhatók, elhelyezésüket telken vagy épületen belül kell biztosítani.

(2) A település közigazgatási területén térségi hulladéklerakó nem létesíthető.

(3) Az esetleges állati tetemeket ATEV feldolgozóhelyre kell szállítani. 

VI. FEJEZET

Környezetvédelem

29. §

(1) Az igazgatási területen a környezethasználatot úgy kell megszervezni és végezni, hogy: 


a./ a legkisebb mértékű környezetterhelést és igénybevételt idézze elő,


b./ megelőzze a környezetszennyezést


c./ kizárja a környezetkárosítást

(2) A településen veszélyes hulladék keletkezését eredményező tevékenység csak úgy

folytatható, hogy az üzemeltető köteles gondoskodni a veszélyes hulladék környezetszennyezést kizáró elhelyezéséről és ártalmatlanításáról. Veszélyes hulladék a vonatkozó külön jogszabályok15,16 és hatósági előírások szerint átmeneti jelleggel tárolható. (Átmeneti tárolás zárt térben történhet a talaj, talajvíz és a felszíni vizek veszélyeztetése nélkül).

(3) Levegőtisztaság – védelmi szempontból, a levegőtisztaság – védelme érdekében az érvényes jogszabályokban17,18,19 foglaltakat be kell tartani.

(4) A levegő tisztaságának védelme érdekében külön helyi rendeletet kell alkotni az avar és kerti hulladék kezelésének szabályaira.

(5) A település a vonatkozó jogszabályok20,21 alapján szennyezés-érzékenységi szempontból érzékeny terület. A területen talajszennyezést okozó objektum nem helyezhető el, és tevékenység nem engedélyezhető.

(6) Védőfásításokkal gondoskodni kell a szántóföldi porszennyezés és az élővizek szennyezésének megakadályozásáról, valamint a gazdasági területek környezeti károkozásának csökkentéséről.

(7) A településen a zajvédelem az országos előírás22 szerint, annak megfelelően biztosítandó. A zajt keltő és a zajtól védendő létesítményeket egymáshoz képest úgy kell elhelyezni, hogy a területre vonatkozó zajterhelési határértékek betartásra kerüljenek. Zajvédelmi szempontból a – közlekedésből származó – megengedett A-hangnyomásszint a 81. számú főút, a forgalmi és a gyűjtűutak menti lakóterületeken 65/55 dB, az egyéb lakóterületeken 55/45 dB.

(8) A területen a 20 fh-et elérő parkolókat csak szilárd burkolattal lehet kiépíteni. A 20 fh-et elérő parkolók felszíni csapadékvizének elvezetéséhez hordalék-, olaj- és iszapfogó beépítése szükséges.

(9) A település közigazgatási területén új üzemanyagtöltő állomás a 81. sz. út menti központi vegyes területeken, a gazdasági területeken és a külterületi közlekedési területek mentén helyezhető el.

(10) A lakóterületeken és a vegyes területeken az alábbi “telepengedély”-hez kötött tevékenységekhez kapcsolódó létesítmények nem alakíthatók ki (a hatályos TEÁOR kódszámai csoportosítása szerint):

fűrészárúgyártás [20.1], falemezgyártás [20.2], épületasztalos-ipari termékek gyártása [2.3], vegyi anyag készítő és előállító [24.1, 24.2], építési betontermékgyártás [26.61], előkevert beton gyártása [26.63], habarcsgyártás [26.64], egyéb beton-, gipsz-, cementtermék gyártása [26.66], kőmegmunkálás [26.70], csiszoló termék gyártása [26.81], vas, acél, vasötvözet-alapanyag gyártása [27.10], öntött cső gyártása [27.21], acélcső gyártás [27.22], hidegen húzott vas, acéltermék gyártása [27.31], alumíniumgyártás [27.42], ólom, cink, ón gyártása [27.43], rézgyártás [27.44], fémszerkezet gyártás (fémszerkezet lakatos) [28.11], fémtartály gyártása [28.21], fémalakítás, porkohászat [28.40], fémfelület kezelés (pl. galvanizáló, ónozó, ólmozó, mártó) [28.51], gépgyártás [29.24, 29.31, 29.32, 29.40, 29.51, 29.52, 29.53, 29.54, 29.55, 29.56], autófényező, karosszérialakatos, autóbontó [50.20.], műanyagfeldolgozás, műanyagdarálás, -darabolás [25.24], építőanyag-kereskedés [51.53, 52.46].

Természet- és tájvédelem

30. §

(1) A településen az országos természetvédelmi területet (Vértesi Tájvédelmi Körzet), az ökológiai folyosó övezetét, a természeti terület övezetét, a Natura 2000 területeket, a helyi jelentőségű természetvédelmi területeket, a tájképvédelmi övezet területét, illetve a helyi jelentőségű védett természeti emlékeket a szabályozási tervek, tételes felsorolásukat az 1.sz. melléklet tartalmazza.

(2) Az ökológiai hálózat területein (országos védelem alatt álló terület, természeti terület, ökológiai folyosó terület) a vonatkozó jogszabály23 előírásait kell alkalmazni.

(3) A helyi jelentőségű természetvédelmi területeken fejlesztés csak természetvédelmi kezelési terv alapján engedélyezhető.

(4) A helyi jelentőségű védett természeti emlék csak balesetveszély elhárítás okából vágható ki az elsőfokú természetvédelmi hatóság által kiadott fakivágási engedély alapján, amennyiben azt a természeti érték egészségi állapota szükségessé teszi. A kivágást követő egy éven belül a helyi jelentőségű védett természeti emlék helyén a természeti emlék azonos fafajjal és fajtával pótlandó.

(5) Táj- és településkép-védelmi okokból 


-a szabályozási terveken jelölt helyeken védősávot kell kialakítani tájba illő őshonos fafajokkal és a hagyományos településképhez illeszkedő cserjékkel, valamint


-útsorfásítást kell végezni az utak mentén. Nem létesíthető közmű- és energia, táv- és hírközlési vezeték a meglévő és a javasolt fasorok nyomvonalában.

Művi értékek védelme

31. §

(1) A műemlékekre vonatkozó és a műemléki környezetben alkalmazandó szabályokat az országos előírások és az illetékes örökségvédelmi hatóság állapítja meg. Az ezekkel kapcsolatos eljárások során is minden esetben ki kell kérni a települési főépítész szakvéleményét. Az egyedi védelem alatt álló műemléki ingatlanok esetében az elsőfokú építési hatósági jogkört a KÖH látja el. Ezen ingatlanoknál a vonatkozó jogszabály24 2.sz. mellékletében felsorolt nem építési engedélyhez kötött munkák elvégzéséhez a KÖH engedélye szükséges. A műemléki környezetekben, a nyilvántartott régészeti lelőhelyek területén és a régészeti érdekű területeken a KÖH szakhatóságként működik közre az egyeztetési eljárásokban.

(2) A településen található országos védelem alatt álló műemlékekre és a műemléki környezetre, valamint a helyi értékvédelmi területre és a helyi művi értékekre vonatkozó előírásokat e rendelet és „Az építészeti örökség helyi védelméről” szóló 25/2004. (VII. 12.) ök. rendelet tartalmazza.

(3) A helyi védelem alatt álló művi értékeket a szabályozási tervek, tételes felsorolásukat a 2. sz. melléklet tartalmazza.

(4) A helyi értékvédelmi területen a történeti fejlődés során kialakult utca- és térszerkezet, telekstruktúra, beépítési mód és épülettömegek megtartása, illetve – fejlesztés esetén – az ezekhez való igazodás és illeszkedés feltétlen biztosítandó.

(5) A helyi értékvédelmi területen lévő építési telken


-oldalhatáros beépítéskor a „fésűs beépítés” kötelező. A főépület utcai homlokzatszélessége nem haladhatja meg a 8,5 métert. Keresztszárny az utcai homlokzatsíktól legkevesebb 4,5 méterrel hátrább építhető


-zártsorú (hézagosan zártsorú) beépítéskor a tetőgerincet jellemzően az utcával párhuzamosan kell kialakítani, de attikafal, illetve az utcára merőleges gerincű tetőfelépítmény – építészeti hangsúlyok biztosítására – létesíthető.

(6) A helyi védelem alatt álló présházaknál és pincéknél – az örökségvédelmi hatástanulmányban dokumentált – hagyományos építészeti karakter (épülettömeg, homlokzatalakítás (nyílászárók, tagozatok, színezés), tetőfedés) megőrzendő, illetve visszaállítandó.

(7) A helyi védett művi értékeken csak olyan építési munka, illetve olyan állapot fennmaradása engedélyezhető, amely nem érinti hátrányosan a védett érték megjelenését, karakterét, eszmei (történeti, helytörténeti) értékét.

(8) A helyi értékvédelmi területet és helyi védett művi értéket érintő engedélyezési eljárásban a kérelemhez csatolni kell a települési főépítész szakvéleményét.

(9) A helyi értékvédelmi területet, illetve helyi védett művi értéket érintő bármely építési munka esetén az illetékes építési hatóság – a települési főépítész szakvéleményének kikérésével – meghatározhatja:


-a tetők, tetőfelépítmények kialakításának módját, a tetőfedés anyagát, szinét


-bővítmény esetén annak az építési helyen belüli elhelyezését,


-a homlokzat kialakítást és színezést,


-a felhasználható anyagok körét,


-a beavatkozással kapcsolatos, a védett értékek rehabilitációjával összefüggő egyéb feltételeket és követelményeket.

(10) A nyilvántartott régészeti lelőhelyekre vonatkozóan a hatályos jogszabály25 előírásait be kell tartani.

(11) Amennyiben a település közigazgatási területén bárhol – építés vagy művelés kapcsán – régészeti emlék illetve lelet kerül elő, kötelesek a vonatkozó jogszabály26 szerint eljárni. A tevékenységet fel kell függeszteni, és a helyszínen vagy a lelet őrzése mellett értesíteni kell a jegyzőt, aki a múzeum (Fejér Megyei Múzeumok Igazgatósága) és a Kulturális Örökségvédelmi Hivatal szakmai bevonásáról köteles gondoskodni. A múzeum 24 órán belül köteles nyilatkozni a munka folytathatóságáról, ha szükséges haladéktalanul meg kell kezdenie a mentő feltárást.

(12) A nyilvántartott régészeti lelőhelyek területén minden az eddigi használattól eltérő hasznosításhoz – művelési ág váltáshoz – építkezéshez, földmunkához a Kulturális Örökségvédelmi Hivatal (KÖH) szakhatósági hozzájárulása szükséges.

(13) A nyilvántartott régészeti lelőhelyeket a szabályozási tervek, helyrajzi szám szerinti felsorolásukat a 2. számú melléklet tartalmazzák.

VII. FEJEZET

Sajátos jogintézmények

32. §

(1) Helyi közút létesítése, bővítése vagy szabályozása érdekében az építésügyi hatóság élhet – az Étv-ben meghatározott – kiszolgáló és lakóút céljára történő lejegyzés jogintézményével.

(2) A beépítésre szánt területeken meglévő és megvalósítandó épületek működéséhez szükséges utak és közművek létesítése érdekében az érintett ingatlanok tulajdonosai - az Étv által meghatározott - útépítési és közművesítési hozzájárulás fizetésére kötelezhetők. A hozzájárulás mértékét és arányát külön önkormányzati rendeletben kell szabályozni.

(3) A településkép javítása érdekében az azt rontó állapotú építmények meghatározott időn belüli helyrehozatali kötelezettsége előírható.

(4) Beültetési kötelezettség – telken belüli kötelező védőfásítás – terheli környezetvédelmi valamint táj- és településképvédelmi okokból az ingatlanok egy részét a szabályozási tervek szerinti helyeken.

(5) Az igazgatási területen építési korlátozás áll fenn az alábbiak szerint:


a.,az országos közutak külterületi szakasza mentén – a szabályozási terveken jelölt védőterületen belül – épületek, építmények csak az illetékes üzemeltetők és hatóságok hozzájárulásával, külön jogszabályokban előírt feltételek szerint helyezhetők el.


b.,a vasúti területek mentén meghatározott 50 m védőtávolságon belül építményt csak az illetékes közlekedési hatóság szakhatósági hozzájárulásával lehet elhelyezni.


c.,a közmű- és energia vezetékek és létesítmények – szabályozási terveken jelölt – védőtávolsága a vonatkozó jogszabályok szerint biztosítandó.


d.,az útszabályozással érintett ingatlanok esetében vagy a szabályozási vonallal átszelt épület szabályozási vonalon kívül eső része korlátozás nélkül felújítható, korszerűsíthető, illetve bővíthető. A közterületté váló területen a meglévő épületek felújíthatók, korszerűsíthetők, illetve a lakóépület egy alkalommal maximum nettó 25 m2-rel bővíthető, de új épületek nem létesíthetők

Záró rendelkezések

33. §

(1) Jelen rendelet csak a szabályozási tervekkel együtt érvényes, azokkal együtt értelmezendő és használandó. 

(2) Aki e rendelet 1.§ (2), 6.§. (7) és (8), 7.§. (5) és (6), 8.§. (8) és (9), 9.§ (7) és (8), 10§. (7), (8) és (9), 11.§ (6). (7) és (8), 12.§ (7), (8) és (9), 13.§.(10), (11) és (12), 14.§. (10), 15.§. (3) és (4), 26.§ (2), 27.§ (3) és (4), valamint 28.§ (1) és (3) bekezdésben foglalt rendelkezéseit megszegi – amennyiben más jogszabályban meghatározott szabálysértést nem valósít meg – szabálysértést követ el, és 30.000, Ft-ig terjedő pénzbírsággal sújtható.

(3) E rendelet előírásait a hatályba lépését követően induló ügyekben kell alkalmazni.

(4) E rendelet a kihirdetés napján lép hatályba, ezzel egyidejűleg hatályát veszti a „Mór város helyi építési szabályzatáról és szabályozási tervéről” szóló 24/2004. (VII.12.) Ök rendelet. 

Mór, 2006. augusztus 30.

